ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670046695

ขอให้แก้ไขปัญหาการตั้งร้านจำหน่ายสินค้ากีดขวางบนทางบาทวิถี บริเวณ 5 แยก ณ ระนอง แขวงคลองเตย เขตคลองเตย กรุงเทพมหานคร เนื่องจากผู้ร้องแจ้งว่าบริเวณดังกล่าวมีกลุ่มบุคคลจำนวนหลายคนมีการตั้งร้านจำหน่ายสินค้ากีดขวางบนทางบาทวิถี และมีการวางโต๊ะ เก้าอี้  เตาปิ้งย่าง ป้ายร้าน ให้ลูกค้านั่งรับประทานที่ร้านบริเวณพื้นถนนด้วย เช่น ร้านบิ๊กจ๊อด ตั้งแต่เวลาประมาณ 17.00-23.00น. เป็นประจำทุกวัน อีกทั้งบริเวณดังกล่าวมีรถบรรทุกสัญจรผ่านจำนวนมากด้วย  ทำให้กีดขวางการสัญจรบนทางบาทวิถีและเสี่ยงต่อการเกิดอุบัติเหตุ ส่งผลให้ได้รับความเดือดร้อนเป็นอย่างมาก  เบื้องต้นผู้ร้องได้แจ้งเรื่องไปยังสำนักงานเขตคลองเตยจำนวนหลายครั้ง และมีเจ้าหน้าที่เข้าไปตรวจสอบแล้ว แต่ทางผู้จำหน่ายจะทำเพียงเก็บและแอบ เมื่อเจ้าหน้าที่กลับไปก็มีการวางโต๊ะจำหน่ายสินค้าเช่นเดิม ประสบปัญหามาเป็นระยะเวลาประมาณ 1 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาการตั้งร้านจำหน่ายสินค้ากีดขวางบนทางบาทวิถีบริเวณดังกล่าว เพื่อความปลอดภัยมีการสัญจรเดินผ่านของประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata